CELEX: 32020D1101
Language: bg
Date: 2020-07-23 00:00:00
Title: Решение (ЕС) 2020/1101 на Комисията от 23 юли 2020 година за изменение на Решение (ЕС) 2020/491 за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (нотифицирано под номер C(2020) 4936)

27.7.2020   
               
               
                  BG
               
               
                  Официален вестник на Европейския съюз
               
               
                  L 241/36
               
            
         РЕШЕНИЕ (ЕС) 2020/1101 НА КОМИСИЯТА
         от 23 юли 2020 година
         за изменение на Решение (ЕС) 2020/491 за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г.
         
            
               (нотифицирано под номер C(2020) 4936)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/132/ЕО на Съвета от 19 октомври 2009 г. за определяне приложното поле на член 143, букви б) и в) от Директива 2006/112/ЕО по отношение на освобождаването от данък добавена стойност при окончателен внос на някои стоки (1), и по-специално член 53, първа алинея от нея във връзка с член 131 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия,
         като взе предвид Регламент (ЕО) № 1186/2009 на Съвета от 16 ноември 2009 г. за установяване на система на Общността за митнически освобождавания (2), и по-специално член 76, първа алинея от него от него във връзка с член 131 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия,
         като има предвид, че:
         
                     (1)
                  
                  
                     С Решение (ЕС) 2020/491 на Комисията (3) до 31 юли 2020 г. се освобождава от вносни мита и от ДДС вносът на стоки, необходими за борбата с последиците от пандемията от COVID-19.
                  
               
                     (2)
                  
                  
                     На 11 юни 2020 г. Комисията проведе консултации с държавите членки в съответствие със съображение 5 от Решение (ЕС) 2020/491 относно необходимостта от удължаване, въз основа на което държавите членки поискаха удължаване на освобождаването.
                  
               
                     (3)
                  
                  
                     Вносът, извършен от държавите членки съгласно Решение (ЕС) 2020/491, създаде ползи чрез предоставянето на държавните организации или одобрените от компетентните органи в държавите членки организации на достъп до необходимото медицинско оборудване и лични предпазни средства, за които съществува недостиг. Статистическите данни за търговията за такива стоки показаха, че вносът все още е висок. Тъй като редица от случаите на COVID-19 в държавите членки все още представляват риск за общественото здраве и понеже в държавите членки все още се докладва за недостиг на стоки, необходими за борба с пандемията от COVID-19, се налага да се удължи с три месеца срокът на прилагане, предвиден в Решение (ЕС) 2020/491.
                  
               
                     (4)
                  
                  
                     За да се даде възможност за правилно докладване от страна на държавите членки относно задълженията, произтичащи от Решение (ЕС) 2020/491, е целесъобразно да се удължи крайният срок, предвиден в член 2 от Решение (ЕС) 2020/491.
                  
               
                     (5)
                  
                  
                     На 24 юни 2020 г. беше проведена консултация с държавите членки относно поисканото удължаване в съответствие с член 76 от Регламент (ЕО) № 1186/2009 и член 53 от Директива 2009/132/ЕО.
                  
               
                     (6)
                  
                  
                     Поради това Решение (ЕС) 2020/491 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ЕС) 2020/491 се изменя, както следва:
            
                        (1)
                     
                     
                        В член 2 уводната част се заменя със следното:
                        „Най-късно до 31 декември 2020 г. държавите членки представят на Комисията следната информация:“;
                     
                  
                        (2)
                     
                     
                        Член 3 се заменя със следното:
                        
                           „Член 3
                           Член 1 се прилага за стоки, внесени през периода от 30 януари 2020 г. до 31 октомври 2020 г.“
                        
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 23 юли 2020 година.
            
               
                  За Комисията
               
               Paolo GENTILONI
               
                  Член на Комисията
               
            
         
         
            (1)  ОВ L 292, 10.11.2009 г., стр. 5.
         
            (2)  ОВ L 324, 10.12.2009 г., стр. 23.
         
            (3)  Решение (ЕС) 2020/491 на Комисията от 3 април 2020 г. за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (ОВ L 103, 3.4.2020 г., стр. 1).